لاہور (مانیٹرنگ ڈیسک) قومی کرکٹ ٹیم نا مسکوہی کیپٹن شاہد خان آفریدی پارینے کہ او اونا ٹیم دا سخت انگا وخت اٹ غریب آتون اوار سلوک ءُُ۔ فوٹو و ویڈیو شیئرنگ ایپ انسٹاگرام آ مسکوہی کرکٹ ٹیم نا کیپٹن شاہد آفریدی منہ فوٹو شیئر کرینے او داڑتون اوار کیپشن اٹ نوشتہ کرینے کہ شاہد آفریدی فاؤنڈیشن و ’ڈونیٹ کورونا‘ نا ٹیم انا بندغ آک ریڑھی والا، پوریا کروک آ پوریاگر و چنکو کاروبار کروک آ بندغ آتیا دا سخت انگا وخت اٹ راشن بشخ و پانٹ کننگ اٹی ءُ۔ مستی او نوشتہ کرینے کہ کورونا وائرس نا حالیت اٹ او ہندن انگا غریب آ بندغ آتا کمک ءِ کرسا کیک۔ شاہد آفریدی گڈسراٹ نوشتہ کرے کہ اودے پین سپورٹ کننگ کن www.donatekarona.com  آ حال احوال کننگے۔
